Diari Oficial de la Generalitat Valenciana


Sumari del DOGV 7530, del 21-05-2015 (2015/4499)

Notificació de la sentència dictada en el procediment de divorci contenciós número 7/2015.
------------------------------------------------------------------------------------------

### Dades del document

Número de DOGV
:   7530

Data del DOGV
:   21-05-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/4499


Organisme emissor
:   Jutjat de Violencia Sobre la Dona Número 1 d'Orihuela

Tipus de document
:   Edicte

Notificació de la sentència dictada en el procediment de divorci contenciós número 7/2015. [2015/4499]  
En este procediment divorci contenciós número 7/2015, seguit a instàncies de María Martínez Rodes en contra de Rafael Piorno Roges, s'ha dictat la sentència que literalment és com seguix:  
  
«Dispositiva  
Estime la demanda formulada pel procurador senyor Díez Saura, decrete la dissolució per divorci del matrimoni contret el dia 29 de novembre de 2008 entre María Martínez Rodes i Rafael Piorno Roges, amb tots els efectes legals, i eleve a definitives les mesures acordades en la interlocutòria de mesures provisionals de data 9 d'abril de 2015, tramitada en expedient número 8/2015:  
a) S'atribuïx a María Martínez la guarda i la custòdia de la filla menor, sent exercida per ambdós progenitors de forma compartida la pàtria potestat sobre esta; no s'establix cap règim de visites respecte al pare.  
b) S'imposa a Rafael Piorno Roges l'obligació de pagar, en concepte de pensió per aliments a favor de la seua filla, la quantitat de 300 euros mensuals, que haurà de satisfer per mesos anticipats en el compte bancari que designe l'esposa o en el seu domicili, dins dels cinc primers dies de cada mes; s'establix, com a base per a l'actualització d'esta quantitat, l'índex general del cost de la vida publicat anualment per l'Institut Nacional d'Estadística.  
  
c) S'acorda que ambdós pares sufraguen el 50 per cent de tots els gastos extraordinaris que ocasione la filla menor d'edat, i es reputen necessaris per a la seua adequada educació o salut i no es troben, en este últim cas, coberts pels segurs mèdics.  
d) Es prohibix l'eixida del territori espanyol de la menor, J., nascuda a Benejúzar el 26 de setembre de 2012, sense consentiment d'ambdós progenitors o, a falta d'això, sense autorització judicial, i es prohibix, així mateix, l'expedició de passaport d'esta, o la retirada del que haguera sigut expedit sense autorització d'ambdós progenitors o, a falta d'això, sense una autorització judicial; s'han de lliurar els oficis oportuns.  
e) S'atribuïx a la menor i a la mare l'ús i gaudi del domicili familiar, situat al carrer de la Mare de Déu del Pilar, número 2, 2, P, de Benejúzar (Alacant).  
f) S'autoritza els cònjuges a viure separats i cessa la presumpció de vida en comú, amb revocació de tots els poders que s'hagueren atorgat.  
  
Tot això amb el pronunciament en costes fixat en el fonament tercer d'esta resolució.  
Una vegada que siga ferma esta sentència, se'n remetrà un testimoniatge al registre civil en què conste la inscripció de matrimoni dels subjectes del pleit.  
Contra esta sentència pot interposar-se un recurs d'apel·lació, de conformitat amb els articles 455 i següents de la Llei 1/2000, de 7 de gener, d'Enjudiciament Civil, en el termini de 20 dies a partir de l'endemà a la seua notificació.  
Esta és la meua sentència que jutge definitivament en primera instància; ho pronuncie, mane i firme.  
Publicació. Llegida i publicada va ser la sentència anterior pel jutge que subscriu mentres celebrava audiència pública el mateix dia de la data. En done fe».  
  
Atés que es desconeix el domicili o la residència actuals i parador del demandat, Rafael Piorno Roges, la magistrada jutgessa, de conformitat amb el que establix l'article 497 de la Llei d'Enjudiciament Civil, ha ordenat publicar este edicte al tauler d'anuncis del jutjat i en el Diari Oficial de la Comunitat Valenciana per a portar a efecte la diligència de notificació al demandat; este edicte s'expedix a fi que li valga de notificació en forma.  
  
  
Orihuela, 14 de maig de 2015.- La secretària judicial: Rosario Collado Bueno.